கொங்கராயக்குறிச்சி வீரபாண்டீஸ்வரர் கோவில்

தாமிரபரணி நதிக்கரையில் மணல்திட்டுகள் சூழ அமைந்துள்ள கிராமமான ‘கொங்கராயகுறிச்சி’ நவலிங்கபுரத்தில் இரண்டாவதாக இடம் பெற்றுள்ள சிவத்தலமாகும். ஆதிச்ச நல்லூர் பூர்வ குடிமக்கள் இந்த ஊரைச் சாந்தவர்கள் என்று கூறுவர்.

இவ்வூரில் எழுந்தருளியுள்ள மூலவர் வீரபாண்டீஸ்வரர், இக்கோவிலில் உள்ள சட்டநாதர் 64 பைரவர்களை ஒன்றாகக் கொண்டவர். ‘தென்சீர்காழி’ என்று அழைக்கப்படும் பெருமை கொங்கராயகுறிச்சியைச் சேரும். தேய்பிறை அட்டமி நாளில் இக்கோவிலில் நடைபெறும் சிறப்பு பூஜைகளில் அருள்மிகு சட்டநாதரை வணங்குவோரின் சங்கடங்கள் தீரும், சகலநலம் கூடும் என்று கூறுவர்.

வல்லநாடு - ஸ்ரீவைகுண்டம் சாலையில் சுமார் 5 கி.மீ. தூரத்தில் உள்ளது கொங்கராயகுறிச்சி. திருநெல்வேலி சந்திப்பில் இருந்து பேருந்து வசதி உண்டு. திருநெல்வேலி – திருச்செந்தூர் வழித்தடத்தில் கருங்குளம் பேருந்து நிறுத்தத்தில் இறங்கி ஆட்டோ மூலமாகப் பயணித்துக் கொங்கராயகுறிச்சி நவலிங்கபுரநாயகர் மற்றும் சட்டநாதரை சிவராத்திரி நாளில் தரிசிப்பர்.

நவலிங்கபுர சிவாலயங்கள்
தூத்துக்குடி மாவட்டத்திலுள்ள சிவன் கோயில்கள்